Predsjednički kandidat Josipović ima 98.097 “lajkova” iz Hrvatske, dok kandidatkinja Grabar-Kitarović ima 82.455 “lajkova”.

Nije bilo teško primijetiti enorman rast podrške kandidatkinji za predsjednicu Kolindi Grabar-Kitarović ovih dana. Iako je u dvije godine skupila oko 70.000 klikova na svojoj službenoj stranici na Facebooku, u samo četiri dana taj broj je narastao na preko 120.000 „lajkova“. Zanimljivo je da se navodni broj osoba koje su podržale Kolindu na toj društvenoj mreži znao ovih dana u jednoj sekundi povećati se za 200 korisnika.

Očito je da se radi o jeftinom političkom triku kupovine kojim se htjelo dokazati da KGK ima veću podršku od Ive Josipovića čime su se i pohvalili na njenoj službenoj stranici. Zanimljivo je to da predsjednički kandidat Josipović ima gotovo 95,1% klikova podrške iz prvih deset zemalja po broju „lajkova“ među kojima su Hrvatska, ali i zemlje u kojima žive veće hrvatske zajednice, dok KGK u istom grafu čak oko 23% odlazi na ostale države u svijetu među kojima su Bangladeš, Tanzanija i Šri Lanka. Zanimljivo je da su građani Turske prepoznali Kolindu kao svoju kandidatkinju te se po broju „lajkova“ podrške nalaze na visokom četvrtom mjestu. Također, kandidat Josipović ima više “lajkova” iz same Hrvatske, što jasno pokazuje stvarno stanje.

Na internetskom tržištu se već dugo mogu kupiti usluge kupovine broja „lajkova“ za određene stranice, ali ne u svrhu obmane biračkoga tijela pa je ovaj potez nizak čak i za HDZ, posebice činjenicom da je kandidatkinji KGK to glavna vijest na službenoj Facebook stranici.